‘રાજનીતિજ્ઞ’નો ‘The Prime Minister’ ના નામે અનુવાદ ચાલતો હતો ત્યારે રોજે-રોજ થયેલું કામ હું નવભારતના ઇમેલ પર મોકલી આપતો પરંતુ મને ખબર નહિ કે એજ વસ્તુ રોજે-રોજ તેના મૂળ લેખક દેવેન્દ્ર પટેલને પણ ફોરવર્ડ થતી હશે. પુસ્તકના છેલ્લા પ્રકરણો મોકલાઈ ગયા પછીના દિવસે મારા મોબાઈલ પર એક અજાણ્યા નંબરથી કોલ આવ્યો. ‘ટ્રુ કોલર’માં પણ તેની માહિતી નહોતી એટલે મને કોલ રિસીવ કરતા જરા ખચકાટ થયો. (હું ભાગ્યે જ અજાણ્યા નંબરો પર વાત કરું છું.)